CELEX: 32022D0404
Language: bg
Date: 2022-03-03 00:00:00
Title: Решение за изпълнение (ЕС) 2022/404 на Комисията от 3 март 2022 година за изменение на Решение за изпълнение (ЕС) 2019/919 по отношение на хармонизираните стандарти за рулевото устройство — системи от въжета и ролки (текст от значение за ЕИП)

10.3.2022   
               
               
                  BG
               
               
                  Официален вестник на Европейския съюз
               
               
                  L 83/44
               
            
         РЕШЕНИЕ ЗА ИЗПЪЛНЕНИЕ (ЕС) 2022/404 НА КОМИСИЯТА
         от 3 март 2022 година
         за изменение на Решение за изпълнение (ЕС) 2019/919 по отношение на хармонизираните стандарти за рулевото устройство — системи от въжета и ролки
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     Съгласно член 14 от Директива 2013/53/ЕС на Европейския парламент и на Съвета (2) се счита, че продукти, които са в съответствие с хармонизирани стандарти или части от тях, данните за които са били публикувани в Официален вестник на Европейския съюз, съответстват на изискванията, обхванати от тези стандарти или части от тях, определени в член 4, параграф 1 от Директива 2013/53/ЕС и приложение I към същата директива.
                  
               
                     (2)
                  
                  
                     С Решение за изпълнение C(2015) 8736 (3) Комисията отправи искане към Европейския комитет за стандартизация (CEN) и Европейския комитет за стандартизация в електротехниката (Cenelec) за изготвяне и преразглеждане на хармонизирани стандарти във връзка с Директива 2013/53/ЕС, отразяващи съществените изисквания, определени в член 4, параграф 1 от Директива 2013/53/ЕС и в приложение I към нея, които са по-строги от изискванията на отменената Директива 94/25/ЕО на Европейския парламент и на Съвета (4).
                  
               
                     (3)
                  
                  
                     С Решение за изпълнение C(2015) 8736 към CEN и Cenelec беше отправено искане за преразглеждане на стандартите, чиито данни бяха публикувани със Съобщение 2015/C 087/01 на Комисията (5).
                  
               
                     (4)
                  
                  
                     Въз основа на искането, изложено в Решение за изпълнение C(2015) 8736, CEN преразгледа хармонизиран стандарт EN ISO 8847:2017 относно рулевото устройство — системи от въжета и ролки, който заменя предишния хармонизиран стандарт EN ISO 8847:2004 и чиито данни са публикувани със Съобщение 2017/C 435/06 на Комисията (6). Това доведе до приемането на хармонизиран стандарт EN ISO 8847:2021.
                  
               
                     (5)
                  
                  
                     Заедно със CEN Комисията направи оценка на това дали този преразгледан от CEN стандарт е в съответствие с искането, изложено в Решение за изпълнение C(2015) 8736.
                  
               
                     (6)
                  
                  
                     В стандарт EN ISO 8847:2021 се определят изисквания за проектирането, монтирането и изпитването на рулеви устройства със системи от въжета и ролки на малки плавателни съдове със или без задвижващ двигател и на малки плавателни съдове с външен двигател до 37 kW включително.
                  
               
                     (7)
                  
                  
                     Стандартът EN ISO 8847:2021 отговаря на изискванията, които има за цел да обхване и които са определени в член 4, параграф 1 от Директива 2013/53/ЕС, както и в част А на приложение I към посочената директива. Поради това е целесъобразно данните на този стандарт да се публикуват в Официален вестник на Европейския съюз.
                     
                  
               
                     (8)
                  
                  
                     Стандарт EN ISO 8847:2021 заменя стандарт EN ISO 8847:2017.
                  
               
                     (9)
                  
                  
                     Поради това е необходимо данните на стандарт EN ISO 8847:2017 да се оттеглят от Официален вестник на Европейския съюз.
                     
                  
               
                     (10)
                  
                  
                     За да се осигури на производителите достатъчно време за адаптиране на техните продукти към преработената версия на хармонизиран стандарт EN ISO 8847:2017, е необходимо да се отложи оттеглянето на данните на посочения стандарт.
                  
               
                     (11)
                  
                  
                     В приложение I към Решение за изпълнение (ЕС) 2019/919 се посочват данните на хармонизираните стандарти, изготвени в подкрепа на Директива 2013/53/ЕС. Данните на хармонизиран стандарт EN ISO 8847:2021 следва да бъдат включени в посоченото приложение.
                  
               
                     (12)
                  
                  
                     В приложение II към Решение за изпълнение (ЕС) 2019/919 се посочват данните на хармонизираните стандарти, изготвени в подкрепа на Директива 2013/53/ЕС, които се оттеглят от серия С на Официален вестник на Европейския съюз. Данните на хармонизиран стандарт EN ISO 8847:2017 следва да бъдат включени в посоченото приложение.
                  
               
                     (13)
                  
                  
                     Поради това Решение за изпълнение (ЕС) 2019/919 следва да бъде съответно изменено.
                  
               
                     (14)
                  
                  
                     Съответствието с даден хармонизиран стандарт осигурява презумпция за съответствие със съществените изисквания в дадена област, залегнали в законодателството на Съюза за хармонизация, от датата на публикуване на позоваването на този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2019/919 се изменя, както следва:
            
                        1)
                     
                     
                        Приложение I се изменя в съответствие с приложение I към настоящото решение.
                     
                  
                        2)
                     
                     
                        Приложение II се изменя в съответствие с приложение II към настоящото решение.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 3 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2013/53/ЕС на Европейския парламент и на Съвета от 20 ноември 2013 г. относно плавателните съдове за отдих и плавателните съдове за лично ползване и за отмяна на Директива 94/25/ЕО (ОВ L 354, 28.12.2013 г., стр. 90).
         
            (3)  Решение за изпълнение C(2015) 8736 на Комисията от 15 декември 2015 г. относно искане за стандартизация до Европейския комитет за стандартизация и Европейския комитет за стандартизация в електротехниката по отношение на плавателните съдове за отдих и плавателните съдове за лично ползване в подкрепа на Директива 2013/53/ЕС на Европейския парламент и на Съвета от 20 ноември 2013 г. относно плавателните съдове за отдих и плавателните съдове за лично ползване и за отмяна на Директива 94/25/ЕО.
         
            (4)  Директива 94/25/ЕО на Европейския парламент и на Съвета от 16 юни 1994 г. за сближаване на законовите, подзаконовите и административните разпоредби на държавите членки относно плавателните съдове с развлекателна цел (ОВ L 164, 30.6.1994 г., стр. 15).
         
            (5)  Съобщение на Комисията във връзка с прилагането на Директива 94/25/ЕО на Европейския парламент и на Съвета от 16 юни 1994 г. за сближаване на законите, нормативните актове и административните разпоредби на държавите членки относно плавателни съдове за отдих (Публикуване на заглавията и номерата на хармонизираните стандарти, попадащи в обсега на законодателството на Съюза за хармонизация) (ОВ C 87, 13.3.2015 г., стр. 1).
         
            (6)  Съобщение на Комисията във връзка с прилагането на Директива 2013/53/ЕС на Европейския парламент и на Съвета от 20 ноември 2013 г. относно плавателните съдове за отдих и плавателните съдове за лично ползване и за отмяна на Директива 94/25/ЕО (Публикуване на заглавията и номерата на хармонизираните стандарти, попадащи в обхвата на законодателството на Съюза за хармонизация) (ОВ C 435, 15.12.2017 г., стр. 144).
      
      
         
            ПРИЛОЖЕНИЕ I
            В приложение I към Решение за изпълнение (ЕС) 2019/919 се добавя следното вписване:
            
               
                           
                              №
                           
                        
                        
                           
                              Позоваване на стандарта
                           
                        
                     
                           „44.
                        
                        
                           EN ISO 8847:2021
                        
                     
                            
                        
                        
                           Малки плавателни съдове. Рулево устройство. Системи от въжета и ролки“.
                        
                     
         
      
      
         
            ПРИЛОЖЕНИЕ II
            В приложение II към Решение за изпълнение (ЕС) 2019/919 се добавя следното вписване:
            
               
                           
                              №
                           
                        
                        
                           
                              Позоваване на стандарта
                           
                        
                        
                           
                              Дата на заличаването
                           
                        
                     
                           „37.
                        
                        
                           EN ISO 8847:2017
                           Малки плавателни съдове. Рулево устройство. Системи от въжета и ролки
                        
                        
                           10 септември 2023 г.“